Usu dâ «C» duci mmeci dâ «G» duci

Stu finòminu asisti nta li casi unni la «G» duci etimològgica (p'asempiu chidda di "mangiari") veni canciata 'n «C» duci (la quali veni puru chiamata "«C» palatali" o "«C» affricata postarviulari surda").

Diffusioni

Sta sustituzzioni dâ «G» duci cu la «C» duci asisti nta tutti l'àrii di la Sicilia, ma nta la parrata di Enna-Caltanissetta (Sicilia cintrali) stu canciamentu nun succedi sempri.

 Asempi 

 Casi cu la "-ng-" canciata 'n "-nc-" 

aggiùngiri (dû latinu "ad jùngere") -> agghiùnciri

àngilu (dû latinu "àngelus") -> àncilu

arangiu (dû latinu "aràngia") -> aranciu

cangiari (dû francisi "changer") -> canciari

spìngiri (dû latinu "ex pìngere") -> spìnciri

ecc.

 Àutri casi 

àgiu (dû talianu "àgio") -> àciu

gingili (dû latinu "gingìva") -> cincili, sincili

giòrnu / jòrnu  (dû talianu "giòrno" o dû latinu "diùrnus") -> ciuòrnu (mentri lu sonu "dy-" o chiddu "gi-" sunnu "gi" o "ji" 'n sicilianu littrariu.)

adagiu (dû latinu "adàgium") -> araciu, adaciu

ecc.

Rifirimenti ca ùsanu sta sustituzzioni

Grammàtica di Pitrè, 1870 
Dizziunariu etimològgicu di Giarrizzo, 1989 
Vucabbulariu di Lucio Zinna - Antares Editrice, 2002
Vucabbulariu di Luigi La Rocca - Terzo Milennio, 2000

Rifirimenti ca nun ùsanu sta sustituzzioni

Ntâ littiratura siciliana
Dî pruverbi siciliani cugghiuti di Giuseppi Pitrè:
A sant'Annirìa l'aranciu giarnìa.

Cui canci, si leva li crozzi e tinci.

L'aliva lassata a l'ancilina, nun jinchi né visazza né sacchettina.

Sicilianu standard usatu ntâ wikipedia

Pi li casi cu lu nessu latinu "-NG-", raccumannamu di nun mèttiri la «G» duci e di canciàrila 'n «C» duci. Pi l'àutri casi, ogni casu s'havi a trattari 'n modu particulari.

 Nota supra li tèrmini usati 

La «C» duci (sonu dâ "C" di "celu") è chiamata midemma: «C» palatali, «C» affricata postarviulari surda.

La «G» duci (sonu dâ "G" di "genti") è chiamata macari: «G» affricata postarviulari surda, «G» surda.

Catigurìa:Lingua siciliana